Wapahi Wo’okiye

Wa’awanke wokahnige

U.S. Wapahi Wawokiya O k awita

1

Wapahi Wo’okiye 

Wa’awanke wokahnige

U.S. Wapahi Wawokiya Okawita (EAC) kin wapahi pi 

echun pi kte de wo’okiye kin kaga pi, caje o’ihpekiya pi 

anpetu hehanya. Taku unspe pi kta hena yuwinyeya 

pi, nakun caje o’igwa pi kte hena ko, na tokand un 

pi hena kiyeda iwicayaksapa pi. 

Caje o’ihpewakiya owakihi he? 

Waniyetu akesagdogan pi hetan 

caje o’ihpekiya pi okihi 

pi. Maka okaspe enana 

okihi pi tokeca, hed owa 

yanke National Mail 

Voter Registration Form 

(Ikancoda www.eac.gov 

ed) Tiyata na Maka okaspe 

hena iyaza wo’iwahoye yuke.

Toked omigwa kta he? 

National Mail Voter Registration Form he tima 

iyeyakinyin kta heca.* De wowapi kin nakun 

yati na’ins caje gdutokeca pi kin wo’iwahoye 

heca. National Mail Voter Registration From kin 

EAC ikancola www.eac.gov hetan icu pi okihi pi. 

Nakun detan: 

Wapahi Wo’okiye Wa’awanke wokahnige 1

∗

North Dakota, Wyoming na U.S tamakoce (Puerto Rico, U.S. Virgin 

Islands, American Samoa na Guam) wowapi kin dena icu pi sni. 

New Hampshire kin maka okaspe ta tokand wowapi hena wowapi 

iyaye ya pi kta heca.
2 Wapahi Wo’okiye Wa’awanke wokahnige

•	 Maka okaspe nis wapahi oyanke ed

• 	Iyecimni ta-womnaye

• 	Oyate wawokiya pi oti hed

• 	Maka okaspe wawokiye tamazaska un

• 	Tukted ti kahniga pi wanje ed (wowapi omnaye,

owayawa, otunwahe iyankiya pi).

Nakun nita maka okaspe wowapi ed.

Akicita na kowakatan un pi hena ins? 

O’igwapi kta hantanas Federal Post Card Application 

(FPCA) he Federal Voting Assistance Program (FVAP) 

www.fvap.gov na tokand un pi hena wicakiyuke. 

Wowapi kin nakun U.S. Otitanka, akicita oyanke 

na wokahnige tipi ed yuke. Wawokiya eya hed un 

pi cha wowapi okiwa pi kta wowichakiya pi. FVAP 

kin (800)438 -8683 ed yuhda pi okihi pi na’ins

vote@fvap.ncr.gov ed wawiyunga pi okihi pi.

De otokaheya omigwa kin na wowapi mun kte 

kin tokesketu kta he?

De otokaheya onigwa na wowapi iyaye yayin kte 

kin, Wankatuya woyasu kin dena yakpazo kta heca. 

Woyaksape kin dena e: 

•	 Ite’owa wo’iyekiye; NA’INS

•	 Wokayezu Kansu, Mazaska wowapi, Ateyapi

ta-wakayezu, wowasi wokayezu kansu nicaje

a’ikoyaka cha he. 
Wapahi Wo’okiye Wa’awanke wokahnige 3

Wankatuya woyasu kin tukted caje o’ihpeyakiye 

hed yakpazo sni ayes toka sni he 1)taku ehata duha 

wapahi wawapi he, 2)wapahi itacan kin i’owinya 

hantas, na’ins 3)wankatuya woyazu un ka’iyuze tahan 

caje o’ihpeyakiya oyakihi. De sdodya yo tuktekted 

caje o’ihpekiya pi takund esam nicida pi kte.

Sdodyaya he...?

Nituktetan hed ogna caje kansu kpazo niciya pi kte nakun 

taku ke’ayes wowapi wankatuya duha ayes. Yati caje 

omnaye oti ed woyaksape yada kta heca.

Tohand omigwa owakihi he? 

O’ape ihuni sni hani onigwa kta heca hecel onipa 

kte. Maka okaspe o’ape togtokeca. Dena National 

Mail Voter Registration Form www.eac.gov ed iyeyaya 

oyakihi na’ins nita wapahi oyanke kin ed.

iyotan hca: Ehana caje o’ihpekiya pi onigwa na 

he sdodyakiya yachin na taku tokanu kte ki he oko 

zaptan itokab caje omnye oti ki wicayuhla yo. Ehake 

hca ayustan sni yo; ungna onipa kte sni de ohomni kin.

KA’IYUZE TAHAN CAJE O’IHPE KIYA PI

Caje o’ihpekiya pi ed u n pi okihi pi sni hantanas 

takand echun pi okihi pi. Maka okaspe iyohida taku 

icitokeca. To ayes, hunh takuwe caje o’ihpe kiya pi 

okihi pi sni ogdaka pi, hunh ins “iye pi sni” hed 
4 Wapahi Wo’okiye Wa’awanke wokahnige

ka’iyuze echun wichakiya pi. Okaspe hunh o’ape 

tokeca caje o’ihpekiya pi kin de. Ungna ka’iyuze 

tahan caje o’ihpe yakiyin kte kin iwahowicha ya yo 

ecana hca heced o’ape yagnuni kte sni.

Iyotan hca: ka’iyuze caje o’ihpekiya pi wowapi iyekcu 

kin tanyan yawa na wakta echun wo heced oyagdu sica 

sni kte ungna niciyawa pi kte sni. He wowapi ogna iyaye 

yaye kin mazaska iyena un ihuni kta he awayanka yo 

heced tanyan ihuni kte.

AKICITA NA KOWAKATAN CAJE

O’IHPEKIYA PI-TOKED ECAMU KTA HE?

Akicita na oyate tokand un pi hena Federal Post Card 

Application (FPCA) he o’igwa pi kin opa pi okihi pi. 

De wowapi kin un akicita na kowakatan un pi kin 

o’igwa pi na wapahipi kansu da pi okihi pi. 

Ikan cola wowapi kin Federal Voting Assistance 

Program (FVAP) (www.fvap.gov) hetan wahoya pi 

okihi pi. De wowapi kin hektakiya mazaska wiyaskabye 

iyena un iyaye yapi kta heca. Makasintomni de icu pi 

okihi pi. Tokandya, kowakatan un pi kin tiyata caje 

mnaya oti kin ed caje iyeya kiya pi okihi pi.

Maka okaspe hena FPCA he omaka wanji echunhan 

icu pi okihi pi. Ehana owa niyanke kin hecana FPCA 

wanji da pi kin he waste, omaka teca hehani.

Takund wowiyunge duha ins toked caje o’ihpe 

k iya pi kte hena FVAP ed (800)438 -8683 ins

vote@fvap.ncr.gov etan wo’iyaksape icu pi okihi pi.
Wapahi Wo’okiye Wa’awanke wokahnige 5

ECHANI CAJE O’IHPEKIYA PI HE TAKU HE?

Maka okaspe hunh wapahi apetu itokab caje o’ihpe 

kiya pi. Oyate kin wowapi un na’ins tiyata wapahi 

itacan oti hed caje o’ihpe kiya pi okihi pi. 

O’ape kin maka okaspe iyaza tokeca. Yati ed echani 

caje o’ihpe kiya pi yuke hantas wapahi oti hena 

iyunga yo.

TUKTED CAJE O’IHPE WAKIYIN KTA HETUKTED HECHUN PI HE?

Tukted o’igwa pi kin hed caje o’ihpe kiya pi kta 

heca. He sdodya pi kta hantanas wapahi oti hena 

wicakiyuhla pi kta heca. 

Iyotan hca: Iyagdaka chana wanahtaka pi 

gduha ya yo.
6 Wapahi Wo’okiye Wa’awanke wokahnige

IYATAYELA CAJE MNAYA PI KANSU 

HE TAKU HE?

Caje o’ihpe kiye kin waste – na tukteni owa yanka pi 

sni , ins opa pi okihi sni kin iyatayela owichakiya pi 

okihi pi. Caje o’ihpe kiya pi okihi pi he makoce kin 

etanhan pi hed owa yanka pi hantanas. Iyatayela 

kansu wichak’u pi he maka okaspe ta woyasu kin 

a’iyecetu hantanas. 

Sdodyaya he...?

Wo’ope wankatuya kin “wokide isicoda” de he un toked 

najin pi kin sdodkiya pi okihi pi. Yati ohomni caje pahi 

oti hena ed wawinunga oyakihi he wowiyaksape kin 

hena tatanhan. 

TOKED CAJE MNAYA PI HED WOWASI

ECHAMU OWAKIHI HE?

Caje mnaya wowasi kin taku tanyan iyankin kte 

hena owaza pi. He caje omnaye kin yuwinye ya 

pi, wowapi wawicakiciyanka pi na, wanape yuza 

pi, wowapi iyecel gduhapi kin wayanka pi. Anpetu 

ihanke cana caje mnaya wowasi kin oyanke kin 

nathaka pi na taku yuwinyeya pi na woilagye kin 

caje pahi wawokiye oti ed aya pi.

Caje mnaya wowasi kin tuktel oyanke ins makoce 

el wowasi echun pi heci hel o’igwa pi kta heca. Yunka 

decada maka okaspe kin hunh wo’ope gdutokeca pi 

na wankatuya wayawa kin ilag wichaya pi nakun hed 

owa yanka pi sni ayes. 
Wapahi Wo’okiye Wa’awanke wokahnige 7

Wamnaye wowasi kin Isam wosdodye kin he caje 

mnaya pi oti hed wawiyunga pi kta heca. 

HUNKE SNI KIN CAJE O’IHPE KIYA

OKIHI WICHAKIYA PI

Caje o’ihpe kiya pi kin ed hunke sni kin iyecimni 

o’inajin wichakicaga pi, na tipi tanyan tima iyaye 

kaga pi, na o’oye kin maka ed owa pi. 

Caje mnaya pi hed taku tuwa yuha pi wan hena 

iyecedya owichakuwa pi. 

Dena hunke sni kin wawokiya chin pi kin Caje 

omnaye oti hed wichakiyuhla pi kta heca. 

IYA PI OWICHAKIYA PI

Wasicu iya pi okihi pi sni hena caje mnaye oyate 

kin wo’okiye wichak’u pi kte. Dena wo’echun kin 

isicoda wawokiya pi ins woyasu wankatuya un. Iya pi 

wawokiya pi hena caji o’ihpe kiya najin pi hed waste 

wichakicaga pi, he iyeska ko un pi, taku iyapi ke ayes 

ko ikan coda etan owichakiya pi. Nita oyanke etan 

wawokiye kin dena iwicayunga pi okihi pi.

Sdodyaya he...?

U.S. Wapahi Wawokiya Okawita kin ikan cola tawa 

pi kn wawokiya pi Chinese, Japanese, Korean, Spanish, 

Tagalog na Vietnamese. Okawita kin nakun wicho’iye 

mnaya pi wan wicho iye sakpe can yuha pi un itancan 

ko owichakiya pi. 
8 Wapahi Wo’okiye Wa’awanke wokahnige

CAJE O’IHPE WAKIYIN KTA OKIYA PI

WALA OWAKIHI HE?

Woyasu wankatuya un ista unga, hunke sni, wayawa 

pi okihi pi sni, tuwa yuha u pi okihi pi ungna kola 

na’ins titakuye owichakiya pi kta hena.* Maka okaspe 

wo’ope taku isam yuke sece kin caje mnaya oti ed 

wawiyunga pi kta heca. 

Sdodyaya he...?

Maka okaspe hunh iyecimni etan caje o’ihpekiya pi okihi 

pi. Dechun pi cana wawokiye kin taku un caje o’ihpekiya 

pi kte kin hena a’u pi. Yati caje omnaye oti hed wawiyunga 

yo dena yuke kin. 

∗

Wokahnige wo’ope kin wawokiye kawita ed wowasi echun pi hetan 

wawokiya da pi okihi pi sni. 
Wapahi Wo’okiye Wa’awanke wokahnige 9

CAJE OMNAYA WAWOKIYE

Tukted caje omnaye wo’idagye decada yuha hed 

hunke sni kin yapi hed wawokiya pi wachi wichaya pi. 

Onichiya pi yachi kin wawokiye kin iwichayugan yo. 

Hed wowasi echun ki wawo’unspe wichakiya pi. 

TOKESKE TAKUND ECHETU KE SNI HE

OBLAKIN KTA HE?

Caje o’ichu ed tehi sdodyaya hantanas woyaka pi wan 

yuke, wodakin na’in wowapi yakaga oyakihi. Dena 

wosdodye kin caje mnaya pi oyanke ed oyaka wo. 

U.S. Wapahi Wawokiya Okawita he 

tantahan (EAC)

De wowapi kin EAC kin yuwinyeya, he Wokahnihe oti 

Help America Vote Act of 2002 (HAVA) . Wawokiya pi 

kta he un HAVA he kaga pi, caje mnaya pi wawiskabye 

na hed maka owancha wawichakicignaka pi. EAC 

ki nakun wawiyute oti yuha pi na mazaska yusota 

pi yawa pi, na National Mail Voter Registration 

Form kaga pi kin de awayanka pi National Voter 

Registration Act of 1993.
10 Wapahi Wo’okiye Wa’awanke wokahnige

CAJE O’IHPEYA KIN WICHAYAWA PI – 

ECHANA WO’ECHUN

❏ Caje onigwa kin gdu’otanin yo. Nicaje, yati kin, na 

wo’ihakab ya’un kin gdudeceda wo.

❏ Caje o’ihpekiya pi ed ya’un kte sni ka’iyuze tahan 

caje o’ihpe kiya pi wanji da wo.

❏ Taku niciyuke kin hena kpasi yo.

❏ Caje o’ihpe yakiye sni hani taku wo’ope kin 

sdodkiya wo.

❏ Caje icu wokicaye kin tanyan sdodya wo. Hunke 

sni kin toked un pi kte kin unspe’ic’icya wo.

❏ Tukted Caje o’ihpeye nicicahniga pi toked ihuni pi 

kin sdodya wo.

❏ Taku yu’iyeska pi wan hena unspe wo.

❏ Caje o’icu tohand yugan pi na nataka pi kin 

sdodya wo.

❏ Wicakahniga pi kin okoda wichakaga wo.

❏ Caje o’icu wowasi awiyukcan wo. Caje omnaye 

oti wowasi echun pi kin hed wosdodye tantahan 

wichakiyuhda wo.
Wapahi Wo’okiye Wa’awanke wokahnige 11

CAJE O’IHPEKIYA PI WO’IYAKSAPE

U.S. Wapahi Wawokiya Okawita: toked taku 

sdodya pi kta hena kuwa pi. Oyate kin ded o’igwa pi 

National Mail Voter registration Form EAC ikan coda. 

Omazaphe: (866) 747-1471 / www.eac.gov

Wokahnige Caje O’ihpekiya pi Owawokiye: Akicita 

na kowakatan un pi caje o’ihpekiya pi wo’iyaksape na 

Federal Post Card Application, tokand ti pi tawowapi. 

Omasaphe: (800)438-8683 / www.fvap.gov

U.S. Woyasu Wankatuya Oti: Wokahnige oti caje 

o’ihpekiye wo’ophe. Otehi na paheyab wichakuwa ki 

Voting Section (800)253-3931 yuhda wo. Taku echetu

sni na paheyab wichakuwa hena ded (202)514-299

hed yuhda wo heta Wokahnige woyasu ki. Omasaphe: 

(202)514-2000 / www.usdoj.gov

Wokahnige Caje Omnye Okawita: Mazaska okichanye. 

Omasaphe: (800)424-9530 / www.fec.gov
12 Wapahi Wo’okiye Wa’awanke wokahnige

Maka Okaspe Caje 

Omnaye Oyanke

Wo’iyeya pi Sdodya pi

*Khanta sha wi anpetu akezaptan, kiktopawinghe nunpa sanm sagloghan

Alabama

Omasaphe: (800) 274–8683

Ikhan choda ite’owa kagha pi: www.sos.state.al.us/elections/

Alaska

Omasaphe: (907) 465–4611

Ikhan choda ite’owa kagha pi: www.elections.alaska.gov/

Arizona

Omasaphe: (602) 542–8683

Ikhan choda ite’owa kagha pi: www.azsos.gov/election/

Arkansas

Omasaphe: (800) 482–1127

Ikhan choda ite’owa kagha pi: www.sosweb.state.ar.us/elections.html

California

Omasaphe: (800) 345–VOTE

Ikhan choda ite’owa kagha pi: www.sos.ca.gov/elections/

Colorado

Omasaphe: (303) 894–2200

Ikhan choda ite’owa kagha pi: www.elections.colorado.gov

Connecticut

Omasaphe: (860) 509–6100

Ikhan choda ite’owa kagha pi: www.ct.gov/sots/site/default.asp

Delaware

Omasaphe: (302) 739–4277

Ikhan choda ite’owa kagha pi: www.elections.delaware.gov/default.shtml

District of Columbia

Omasaphe: (202) 727–2525

Ikhan choda ite’owa kagha pi: www.dcboee.org/

Florida

Omasaphe: (866) 308–6739

Ikhan choda ite’owa kagha pi: http://election.dos.state.fl.us/

Georgia

Omasaphe: (404) 656–2871

Ikhan choda ite’owa kagha pi: www.sos.ga.gov/Elections/
Wapahi Wo’okiye Wa’awanke wokahnige 13

Guam

Omasaphe: (671) 477–9791

Ikhan choda ite’owa kagha pi: www.guamelection.org

Hawaii

Omasaphe: (808) 453–8683

Ikhan choda ite’owa kagha pi: http://hawaii.gov/elections/

Idaho

Omasaphe: (208) 334–2852

Ikhan choda ite’owa kagha pi: http://www.idahovotes.gov/

Illinois

Omasaphe: (217) 782–4141 (Springfield)

Omasaphe: (312) 269–7960 (Chicago)

Ikhan choda ite’owa kagha pi: www.elections.state.il.us/

Indiana

Omasaphe: (317) 232–3939

Ikhan choda ite’owa kagha pi: www.in.gov/sos/elections/

Iowa

Omasaphe: (515) 281–0145

Ikhan choda ite’owa kagha pi: www.sos.state.ia.us/elections/index.html

Kansas

Omasaphe: (800) 262–8683 

Ikhan choda ite’owa kagha pi: www.kssos.org/elections/elections.html

Kentucky

Omasaphe: (502) 564–3490

Ikhan choda ite’owa kagha pi: www.elect.ky.gov/

Louisiana

Omasaphe: (800) 883–2805

Ikhan choda ite’owa kagha pi: www.geauxvote.com

Maine

Omasaphe: (207) 624–7736

Ikhan choda ite’owa kagha pi: www.maine.gov/sos/cec/elec/

Maryland

Omasaphe: (800) 222–8683 

Ikhan choda ite’owa kagha pi: www.elections.state.md.us/index.html

Massachusetts

Omasaphe: (800) 462–8683

Ikhan choda ite’owa kagha pi: www.sec.state.ma.us/ele/eleidx.htm
14 Wapahi Wo’okiye Wa’awanke wokahnige

Michigan

Omasaphe: (517) 373–2540

Ikhan choda ite’owa kagha pi: www.michigan.gov/vote

Minnesota

Omasaphe: (877) 600–8683

Ikhan choda ite’owa kagha pi: www.sos.state.mn.us/home/index.asp?page=4

Mississippi

Omasaphe: (800) 829–6786

Ikhan choda ite’owa kagha pi: www.sos.state.ms.us/elections/elections.asp

Missouri

Omasaphe: (800) 669–8683

Ikhan choda ite’owa kagha pi: www.sos.mo.gov/elections/

Montana

Omasaphe: (888) 884–8683

Ikhan choda ite’owa kagha pi: http://sos.mt.gov/elb/Voter_Information.asp

Nebraska

Omasaphe: (402) 471–2555 

Ikhan choda ite’owa kagha pi: www.sos.ne.gov/elec/2008/index.html

Nevada

Omasaphe: (775) 684–5705

Ikhan choda ite’owa kagha pi: http://sos.state.nv.us/elections/

New Hampshire

Omasaphe: (603) 271–3242

Ikhan choda ite’owa kagha pi: www.sos.nh.gov/electionsnew.html

New Jersey

Omasaphe: (609)292–3760

Ikhan choda ite’owa kagha pi: www.njelections.org/

New Mexico

Omasaphe: (800) 477–3632

Ikhan choda ite’owa kagha pi: www.sos.state.nm.us/sos–elections.html

NewYork

Omasaphe: (800) 367–8683

Ikhan choda ite’owa kagha pi: www.elections.state.ny.us/

North Carolina

Omasaphe: (866) 522–4723

Ikhan choda ite’owa kagha pi: www.sboe.state.nc.us/Default.aspx?s=0
Wapahi Wo’okiye Wa’awanke wokahnige 15

North Dakota

Omasaphe: (800) 352–0867 

Ikhan choda ite’owa kagha pi: www.nd.gov/sos/electvote/

Ohio

Omasaphe: (877) 767–6446

Ikhan choda ite’owa kagha pi: www.sos.state.oh.us/SOS/elections.aspx

Oklahoma

Omasaphe: (405) 521–2391

Ikhan choda ite’owa kagha pi: www.ok.gov/~elections/

Oregon

Omasaphe: (503) 986–1518

Ikhan choda ite’owa kagha pi: www.sos.state.or.us/elections/

Pennsylvania

Omasaphe: (717) 787–5280

Ikhan choda ite’owa kagha pi: www.votespa.com/

Puerto Rico

Omasaphe: (787) 758–3333

Ikhan choda ite’owa kagha pi: www.ceepur.org/

Rhode Island

Omasaphe: (401) 222–2345

Ikhan choda ite’owa kagha pi: www.elections.state.ri.us/

South Carolina

Omasaphe: (803) 734–9060

Ikhan choda ite’owa kagha pi: www.scvotes.org/

South Dakota

Omasaphe: (605) 773–3537

Ikhan choda ite’owa kagha pi: www.sdsos.gov/electionsvoteregistration/

electionsvoteregistration_overview.shtm

Tennessee

Omasaphe: (615) 741–7956

Ikhan choda ite’owa kagha pi: www.tennessee.gov/sos/election/index.htm

Texas

Omasaphe: (800) 252–8683

Ikhan choda ite’owa kagha pi: www.sos.state.tx.us/elections/index.shtml

Utah

Omasaphe: (800) 995–8683

Ikhan choda ite’owa kagha pi: www.elections.utah.gov/voterinformation.html
Vermont

Omasaphe: (802) 828–2464

Ikhan choda ite’owa kagha pi: http://vermont–elections.org/

Virginia

Omasaphe: (800) 552–9745

Ikhan choda ite’owa kagha pi: www.sbe.virginia.gov/cms/

Washington

Omasaphe: (800) 448–4881

Ikhan choda ite’owa kagha pi: www.secstate.wa.gov/elections/

West Virginia

Omasaphe: (304) 558–6000

Ikhan choda ite’owa kagha pi: www.wvsos.org/elections/main.htm

Wisconsin

Omasaphe: (608) 266–8005

Ikhan choda ite’owa kagha pi: http://elections.state.wi.us/

Wyoming

Omasaphe: (307) 777–7186

Ikhan choda ite’owa kagha pi: http://soswy.state.wy.us/Elections/

Elections.aspx

16 Wapahi Wo’okiye Wa’awanke wokahnige

U.S. Wapahi Wawokiya Okawita

1201 New York Avenue, NW • Suite 300 • Washington • DC 20005866–747–1471 (Omasaphe isichoda) • HAVAinfo@eac.gov • www.eac.govDAKOTA